MARIO-WEB	Aguest sceptic se cridaue Grantaire, e signaue abituauments damb aguest jeroglific: R. Qu’ère un òme que hège per non creir en arren; un des estudiants que mès auien aprenut enes sòns cursi de París; Sabie qu’eth mielhor cafè ère eth deth cafè Lemblin, e eth mielhor bilhard eth deth cafè Voltaire; que i auie boni coquilhons e bones gojates en Ermitatge deth baloard deth Maine, porets damb saussa piquenta en çò dera tia Saguet; esquists peishi ara marinèra ena barralha dera Cunette, e un bon vinet blanc ena deth Combat.